 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת: סא"ל רינת לוי מוסקוביץ'**

**בעניין: התובע הצבאי: (ע"י ב"כ,** **סגן קשת יוסף)**

**נגד**

נאשם: ח/ XXX רב"ט א' ז' (ע"י ב"כ, סרן חן יצחק)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 25.07.2010 ועד יום 03.01.2023 למשך 4,546 ימים, בהתאם לכתב האישום המתוקן ולפרטים הנוספים.

* **ניתנה היום, ט"ז בטבת תשפ"ד, 28.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 4546 ימים עד למעצרו.

החייל מגיע מרקע משפחתי מורכב, במהלך ההיעדרות למד הנאשם בכולל והתפרנס בצמצום. לאחר מעצרו, ולאחר סיום הטירונות השתלב הנאשם ביחידתו בתפקיד משק רוחני. מפקדיו שבעי רצון מתפקודו ומתארים אותו כחייל טוב, ממושמע ובעל מוטיבציה, אשר השתלב ביחידה מצוין. יצוין כי החייל אב לשתי בנות פעוטות ומתאפשר לו במסגרת תפקידו לסייע גם במחויבויותיו בבית.

יש לציין לטובת החייל אשר חרף היעדרות ממושכת מאוד ולמרות גילו, משתלב בצורה יפה מאוד בצה"ל ותורם ביחידתו.

**בנסיבות אלה, על החייל נגזר עונש יחיד שעניינו מאסר מותנה בן שישים (60) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**העובד הסוציאלי של בית הדין המשלב מתבקש לעמוד בקשר עם החייל ולהסביר לו את זכויותיו לאחר סיום השירות**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ט"ז בטבת תשפ"ד, 28.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי: ס.ש**

**בתאריך: 01.01.2024**

**חתימת המגייה: סגן שיר בן-ארמון**